Baikal

Baikal (; buriateraz: Байгал; ) Siberiako hegoaldean, Errusiako Irkutsk oblasta eta Buriatiako Errepublikaren artean, kokaturiko aintzira da. 1996an Unescok Gizateriaren Ondare izendatu zuen.

Izena 
Izena antzinako tartariarrezko Bai-Kul hitzetik dator; «Laku aberatsa» esan nahi du. Ezizenez, Siberiako Begi Urdina eta Asiako Perla deitu izan zaio, bere uraren gardentasuna dela eta.

Geografia 
Siberia hegoaldean dago, Jablonovy mendiak (ekialdean), Baikal mendikatea (mendebaldean) eta Stanovoi artean. Batez beste 636 km luze eta 48 km zabal da eta 31.500 km²ko eremua hartzen du. Munduko aintzirarik sakonena da: urazaletik hondorainoko sakonerarik handiena 1.741 mkoa da, baina uraren azala itsasmaila baino 454 m gorago du. Bolumenari dagokionez ere, munduko ur gezako lakurik handiena da: munduko ur gezaren % 20 dauka, 23.000 km3 inguru. Ur hori aski izanen litzateke lur urgaineratu guztia 3 zentimetroko geruzaz estaltzeko.

Mendiz inguraturik dago eta 22 uharte txiki ditu; Olkhom (730 km2ko azalera eta 1.741 mko garaiera) handiena da. 330 ibai baino gehiago isurtzen dira Baikalera; nagusiak Selenge, Txikoi, Khilokh, Uda, Barguzin eta Angara Garaia dira. Bertatik, ordea, bakarra irteten da: Angara, Jeniseiren ibaiadarra.

Lakuaren ertzeko hiri nagusiak Irkutsk eta Ulan-Ude dira.

Ikus, gainera 
 Asiako geografia.

Erreferentziak

Kanpo estekak 
  Lake Baikal Unesco.org

Errusiako aintzirak
Siberiako geografia
Gizateriaren Ondarea Errusian
Irkutsk oblasta
Buriatia